
Ministru kabineta rīkojums Nr. 624
Rīgā 2025. gada 3. oktobrī (prot. Nr. 40 14. §)
Par nekustamā īpašuma "Vidzemnieku grāvja tilts" Vilpulkas pagastā, Valmieras novadā, nodošanu Valmieras novada pašvaldības īpašumā
· 1. Ņemot vērā, ka no Zemkopības ministrijas valdījumā esošā nekustamā īpašuma "Rūjas purva trase" (nekustamā īpašuma kadastra Nr. 9694 005 0176) atdalītā daļa – nekustamais īpašums "Vidzemnieku grāvja tilts" (nekustamā īpašuma kadastra Nr. 9694 005 0198) – zemes vienība (zemes vienības kadastra apzīmējums 9694 005 0197) 0,0782 ha platībā – Vilpulkas pagastā, Valmieras novadā (turpmāk – nekustamais īpašums), vairs netiek izmantota Ministru kabineta 2020. gada 30. jūnija rīkojuma Nr. 360 "Par Rūjienas novada pašvaldības nekustamā īpašuma "Rūjas purva trase" pārņemšanu valsts īpašumā" 2. punktā minētās funkcijas nodrošināšanai, nekustamo īpašumu saskaņā ar Publiskas personas mantas atsavināšanas likuma 42. panta otro daļu un 43. pantu nodot bez atlīdzības Valmieras novada pašvaldībai.
· 2. Valmieras novada pašvaldībai pārņemt no Zemkopības ministrijas nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības.
· 3. Vienlaikus ar īpašuma tiesību nostiprināšanu zemesgrāmatā dzēst Vidzemes rajona tiesas Vilpulkas pagasta zemesgrāmatas nodalījuma Nr. 100000918205 II daļas 2. iedaļas atzīmi Nr. 1.1. un 1.2. par tiesību aprobežojumiem nekustamajam īpašumam.

